JUMAL KÕNELEB
Tere jälle ja tere tulemast vaatama saadet "Jumal kõneleb".
Minu nimi on Jan Cedercreutz
ja mu armsa naise nimi on ikka Joy Cedercreutz.
Täna tahame rääkida,
kuidas Jumal võib õpetada ka navigaatori kaudu.
Mul oli selline vahva seiklus, kui käisin jutlustamas
Turu linna lähedal asuvas Mietoineni vallas.
See oli päris hea tähendamissõnalaadne kogemus.
Olin teel Mietoineni ja sisestasin navigaatorisse aadressi.
Ma ei mäletanud päris hästi, mis teed tuleb minna Turu linna.
Erandlikult otsis navigaator õiget teed väga pikalt.
Üsna pikk aeg kulus enne, kui sain viimaks sõidumarsruudi.
Me elame Siuntios, mis on Kirkonumme lähedal
ja jääb Helsinkist lääne suunas, samas suunas on Turu linn.
Navigaator soovitas mul minna tagasi Helsinkisse,
sealt minna praamiga Maarianhaminasse ehk Ahvenamaale,
sealt sõita praamiga Turu linna ning siis näiteks rendiautoga edasi.
Teekonna ajaliseks kestuseks arvutas masin üksteist tundi.
Küll oli tark marsruut.
Seda kindlasti. - Boonusena puhkusereis.
See kõnetas mind sellest, et kui läheme Jeesust järgima
ja lihtsalt järgneme Talle oma kutsumuses
või selles, kuhu või millesse Tema meid kutsub,
on alati keegi, kes ütleb, et see ei tasu end ära.
See ei tasu end ära.
Teele tuleb takistusi.
Kui olen Jeesuse leidnud ja mõistnud seda vinget asja,
et Ta suri minu eest ristil ja olen nüüd täielikult vaba,
siis see tohutu sõnum puudutab mind südamejuurteni välja.
Arm ja see imeline asi,
et Ta on surnud minu eest ning mulle andestanud.
Kui sain usklikuks, mõtlesin,
kas inimene võib olla nii õnnelik, vaba ja armu saanud.
Mul on valik.
Olen täiesti vaba
ja võin jätkata elu Temata aga ma ei soovi seda enam.
See on nii imeline, et olen leidnud elava Jumala.
See huvitab mind tohutult ja olen ka armunud Temasse.
Ma tahan minna Temaga.
Tahan hakata elama seda elu.
Ma tahan minna uuele teele.
Ma tahan minna seiklema.
Tahan anda oma elu Talle ja hakata Teda tundma õppima.
Seda mõtleme, kui räägime, et hakkame Jeesust järgima.
Lähen uuele teele.
Küsin Temalt, üritan Teda tundma õppida
ja käia Ta nõuannete, mitte minu enda juhiste järgi.
Kui me nii teeme, on alati neid, kes ütlevad, et see ei tasu ära.
Samuti on ka neid,
kes on kindlasti sulle öelnud, et tuleksid vana elu juurde tagasi.
Nii läks ka meiega.
Kui tahtsime elada Jeesusele,
oli neid "tarku", kelle meelest olime täitsa hullud.
Nad soovitasid tulla tagasi, täpselt nagu mu navigaator
soovitas mul naasta Helsinkisse, mitte minna Turu linna.
See kogemus õpetas ja rääkis mulle veel teist asja.
Meile soovitatakse "paremaid" marsruute.
See puudutas eriliselt mind,
sest Ahvenamaa on meie armas ühine puhkepaik.
Armastan Ahvenamaad ja mulle meeldib seal olla.
Piltlikult soovitas mu mobiilinavigaator,
et pole mõtet järgneda Jeesusele, sest tal on sulle mõnusam marsruut.
Tule parem Ahvenamaale!
Samas siis oleksin täielikult
eksinud õigest Jumala kutsest, milleks oli Mietoineni minek.
Oled kindlasti samuti kuulnud palju tarku ideid selle kohta,
mida tegelikult peaksid tegema aga meie tahame sind julgustada:
"Järgne sina lihtsalt Minule!" nagu Jeesus sulle ütles.
Sina järgi lihtsalt julgelt Jeesust!
Kui läheme sellele teele, on olemas mitmeid hääli.
Minu enda peas, näiteks mu omi mõtteid.
Olemas on palju hääli, mis ütlevad, et see ei tasu ära.
Olemas ka hingevaenlane,
kes ei taha, et hakkaksin päriselt koos Jeesusega elama.
Haletsusväärne langenud ingel, kellel ei ole enam mingit võimu,
kes aga siiski tahab hoida meid eemal Jumalast.
Ta teab, et Jumala juures, saame me tugevateks,
järeleandmatuteks, võimekateks, julgeteks ning kartmatuteks.
Muutume õnnelikeks.
Kanname ka palju vilja.
Vaenlane valetab.
Hea on teadvustada, et see pole alati nii lihtne.
Tekib pidevalt võimalusi pöörduda paremale või vasakule.
See oli järgmine asi, mida see reis mulle õpetas.
Ma õnneks teadsin, kuhu sõidan.
Teadsin, et Ahvenamaa kaudu ei tasu kindlasti minna,
sest Turu maanteed sõites jõuan kohale paari tunniga.
Õnneks ma teadsin seda ega järginud navigaatori juhiseid.
Mind õpetas veel üks asi.
Teel olles tegin peatuseid
ja vaatasin, kas telefon annab mulle nüüd targemat nõu.
Iga kord soovitas masin mul ikka pöörata Helsingisse Ahvenamaale.
Kui lähenesin Turu linnale, soovitas masin mulle otseteed
kusagilt Aura või kes teab, mis koha kaudu.
Kogu aeg anti uusi marsruute,
mis kõik oleks olnud keerulisemad ja pikemad.
See õpetas mulle samuti, et kui tahame järgneda Jeesusele,
siis on tõde, et teame vaid ühe sammu võrra ette.
Peame usaldama Jumalat ja astuma sammhaaval edasi.
Teadsin ju, et pean minema Turu linnast läbi.
Sealt edasi minemine oli minu jaoks küsimus
aga sinna ma oskasin sõita.
Kui me elame usuelu, võib olla, et ka sina tead vaid seda kohta,
kus sa praegu oled ja mida pead praegu tegema.
Sellest piisab.
Jumal ei avanud ka meile ega saa ka sulle avama
tervikut, täiuslikku imelist ülesannet, mis Jumalal on meile kellelegi.
Ta laseb meil astuda ühe sammu korraga.
Üks ususamm korraga.
Piibel ütleb, et käime usus.
Üks samm korraga.
Johannese 10:7 räägib, et Issand on meie karjane.
Hea on teada, et Ta on me karjane
ja juhatab meid ning aitab õigele teele.
"Siis ütles Jeesus taas:
"Tõesti, tõesti, ma ütlen teile, mina olen uks lammaste jaoks."
"Mina olen uks.
Kes iganes läheb sisse minu kaudu,
see pääseb ning käib sisse ja välja ning leiab karjamaad."
Tal on meie jaoks mõeldud karjamaa.
Hea koht.
"Varas ei tule muu pärast kui varastama ja tapma ja hukkama.
Mina olen tulnud, et neil oleks elu, ja oleks seda ülirohkesti.
Mina olen hea karjane."
Muud ettepanekud ja teed
pole kunagi nii imelised kui see, kuhu meie hea karjane meid juhatab.
"Hea karjane annab oma elu lammaste eest."
Alternatiivseid marsruute saadeti mulle kogu aeg.
Teadsin, et oskan sõita Turu linna, siis panin selle mobiili kõrvale.
See on samuti hea õpetus, et ei ole mingeid alternatiive.
Jeesus on tee.
Joygi ütles, kõik alternatiivid viivad alati raskustesse.
Iga pakutud tee oleks olnud mitu tundi pikem ja keerulisem.
Nii see tõesti alati on.
Samas õpetas see mulle veel midagi.
Teele minemine
ja ususammu tegemine pole alati nii metsikult põnev.
Täpselt nagu autoga sõitmine Siuntiost Turu linna.
See on küll kena maantee aga see pole eriti põnev.
Jumala teenimine pole alati nii glamuurne,
et sünnivad imed ja inimesed saavad terveks ja päästetud.
Ei, see on tavaline argipäev, milline iganes see ka oleks.
Oled sa kokk restoranis, müüja
või kuhu iganes on Jumal sind tegutsema pannud.
See, mida Jumal meilt nõuab,
on ustavust selles piskus ehk selles, milles oleme praegu.
Astume ühe ususammu korraga ja Piibel ütleb,
et kui oleme ustavad piskus, siis oleme ustavad ka suures.
Tahan sind julgustada püsima,
mida Jumal on sulle praegu andnud ning tee seda võimalikult hästi.
Palu selleks võidmist ja tarkust.
Kui Jumal sind sealt edasi juhatab, siis Ta juhatab sind ka edasi.
Ütlesid, see pole alati väga eriline.
Ette võib tulla ka katsumusi. - Kas tõesti kohe nii?
Vahel lausa nii suuri katsumusi, et tundub, et ma ei tule toime.
Olen nii suure katsumuse ees, et ei saa sellega tõesti hakkama.
Ka see ei pea paika.
Kui käin koos Temaga
ja Tema on koos minuga, siis Tema on alati suurem,
tugevam ja Tal on alati vastus, lahendus, väljapääs, uks
ja on minu karjane ning kannab mind alati.
Pole olemas võimatuid katsumusi.
Kui lähen otse edasi nagu rong.
Lähen iga päev koos Temaga otse mööda seda rada, mida tean
ega pööra paremale või vasakule, siis ma pääsen edasi.
Samm haaval ja alati edasi.
Üks samm haaval aga see viib alati edasi.
Heebrealastele 10:35 julgustab meid.
Siin öeldakse:
"Ärge siis heitke ära oma julgust, mis saab suure palga!" - Aamen.
Ärme lase hirmul ennast peatada.
"Ärge siis heitke ära oma julgust, mis saab suure palga!
Teile läheb vaja kannatlikkust..."
Me vajame püsivust jätkamiseks.
Sõidad õiges suunas.
Kui tead, et see jääb sinna suunda, siis muudkui sõidadki sinna poole
ja usaldad, et saad teada, kui on vaja pöörata.
"Teile läheb vaja kannatlikkust,
et te Jumala tahtmist täites saaksite kätte tõotuse."
Me vajame püsivust.
"Sest veel ainult pisut, pisut,
siis tuleb see, kes peab tulema, ega viivita.
Aga minu õige jääb usust elama, kui ta taganeb,
siis ei ole minu hingel temast head meelt."
Aga meie ei ole need, kes taganevad hukatuseks,
vaid need, kes usuvad ja päästavad hinge." - Aamen.
Meie ei ole need, kes taganevad.
Näitena just selle kohta, et usus käimine pole alati nii imeline,
võite vaadata Aabrahami või Joosepi elulugusid.
Aabrahami elu polnud sugugi selline,
et kogu aeg oli tohutu Jumala ligiolu ning Jumal rääkis temaga kogu aeg.
Ei, kümneid aastaid ei juhtunud midagi.
Ta hoolitses karja eest ja elas karjasena tõotatud maal
täiesti tavalist argipäevaelu, mida iganes see hõlmas.
Mõelge Joosepile, kelle karjäär läks aina halvemini.
Esmalt kaevu, sealt orjusesse ja tagatipuks vanglasse.
Minuga oli nii, et teadsin, et tuleb sõita Turu linna.
Kui jõudsin Turu keskusesse,
hakkas mobiil jälle sõnakuulelikuks ning näitas õiget marsruuti.
Ei soovitanud rohkem tagasi minna
Helsingisse või Aurasse vaid näitas otseteed Mietoineni.
Sama käib ka sinu ja minu kohta, ühtlasi Joosepi ja Aabrahami kohta.
Miski ei saa takistada Jumala kutsumusel ja tahtel täitumast,
kui teeme oma parima ning järgneme Talle.
Kuigi Aabraham tegi vigu, oli Jumal ikkagi ustav.
Ta on ustav ka sinule ja oli ustav ka minule.
Aabraham sai tõotatud poja
ja Joosep pääses positsioonile, mis Jumal oli ta jaoks kavandanud.
Vaenlane ei või meid takistada, kui järgime ustavalt Jumalat.
Kui teeme seda, milleks Ta on meid kutsunud,
siis Ta juhatab meid edasi ja vaenlane ei saa seda ära hoida.
Küsimus on selles, et me ei anna alla.
Kui anname alla, tõuseme jälle püsti.
Tuleme tagasi. - Alati tõuseme ja tõuseme.
Tõuseme ja liigume tasapisi otse edasi.
Johannese 14:6 on imeline kirjakoht.
Jeesus ütles talle: "Mina olen tee."
Mida see minu elu jaoks tähendab?
See tähendab seda,
et alati kui olen hädas või mind tabab paanika,
või olen sajaprotsendilise kindlusega täiesti valel teel ja eksinud,
kui kõik tundub olevat nässus, siis ma peatun.
Võtan aega, et olla Temaga ning vestlen Temaga.
Võtan Piibli ja hakkan siit otsima ning vaatama, mis mind siin lohutaks.
Näiteks hakkad Psalme lugema.
Sõna hakkab sind lohutama, andma jõudu ja kinnitama.
See kinnitab seda teed.
Märkan, et ma ei ole üksinda.
Ah jaa, oledki koos minuga.
Ah nii, annad mulle armu
ja Su suurest armust olen siin ning võin minna edasi.
Rõõmustage!
Ma võin rõõmustada.
"Ärge muretsege ühtigi!"
Ah jaa, oled ju mu karjane.
Tema on tee.
Püsin Temas ja võtan regulaarselt Temaga aega.
Küll see siis läheb õieti.
Viimaks õpetas see reis,
et kui lihtsalt järgin oma marsruuti ega läinud Ahvenamaale,
Aurasse või kuhugi mujale, jõudsin lõpuks Mietoineni.
Esiteks õpetas see mulle,
et järgides Jeesust, jõuame kiiremini kohale.
Su elus toimuvad siis kõik soovid,
unistused, mis Issand su südamele on pannud.
Neel leiduvad just sellel teel ning jõuad kiiremini kohale,
kui astud ustavalt ühe sammu haaval edasi.
Isegi, kui sa ei tea ette muud, kui et pead minema Turu linna.
Jõudsin kiireimat teed pidi kohale.
Selleks läks vaid kaks ja pool tundi
mitte üksteist või seitse tundi nagu oleks teist teed pidi kulunud.
Jõudsin kiireimal viisil kohale.
See on kõige kiirem viis.
Jeesus on kiireim tee
sinu õnnistuse, läbimurde, kutsumuse ja imelise elu juurde,
mille Ta on su südamele pannud ning su eluks valmistanud.
Lõpuks ka see, et nõnda ustavalt Jeesust järgides
ja sammhaaval astudes kannab me elu kõige enam vilja
ning on suurimaks võimalikuks õnnistuseks.
Isegi kui vahel on see vaid maanteed mööda sõitmine.
Kui ma jõudsin Mietoineni Harraste kogudusemajja
ja jagasin seal Jumala Sõna, oli Jumala ligiolu väga tugev.
Päris mitu sai õnnistatud, vabanes ja sai isegi terveks.
Midagi sellist ei oleks toimunud, kui oleksin sõitnud Ahvenamaale.
Kogu see reis ja navigaatori seekordne tegevus
õpetas mulle, et ma ei annaks alla.
Mine edasi üks samm korraga, järgne Jeesusele ja usalda Teda.
Aamen. - Issand on meie karjane.
Tema juhatab meid õigele teele oma nime pärast.
Nii lohutav on teada, et meil on karjane.
Mul on päriselt karjane. - See on parem kui navigaator.
Vahel võib tunduda, et olen omadega täitsa mülkas.
Issand, on see nüüd ikka tark tee, mida mööda ma käin?
Kuhu ma olen õieti minemas või kas lähen üldse kuhugi?
Kas ma üldse lähen edasi?
Hea on meelde tuletada, et mul on karjane.
Pean ütlema midagi selle kirjakoha kohta:
"Issand on mu karjane, mul pole millestki puudust."
"Ta juhib mind õiguse rööbastesse oma nime pärast."
Minu jaoks on suureks lohutuseks, et Ta on lubanud seda teha. - Aamen.
Tahan sind lõpetuseks julgustada.
Kui oled mõtelnud, kas järgned ja astud neid ususamme, tee seda.
Astu üks ususamm korraga.
Kui oled läinud teelt kõrvale, siis tule kiiresti tagasi.
Kui pusid ja askeldad kusagil ning tunned, et see on nii argine töö
ja sa ei tea, milline on järgmine samm, siis ole lihtsalt ustav lõpuni välja.
Päris kindlasti juhatab Issand sind järgmise asjani.
Ära siis karda ja tule tagasi, kui oled eksinud.
Kui oled tööd rügamas,
annab Issand sulle jõudu, et jaksaksid lõpuni välja.
Aamen.
Palvetame koos sinuga.
Tänu Jeesus, et Sina oled tee tõde ja elu.
Tänu, Issand, et kutsud meid Sind järgima.
Tänu Issand, et oled hea karjane, kes andsid elu meie eest.
Tänu Issand, et Sa iial ei hülga ega jäta meid maha.
Juhatad meid igaüht, kui käime palvetades.
Issand kinnita meist igaühte.
Julgusta neid, kes pole isegi julgenud Sind järgima hakata.
Tänu Issand, et võime astuda ühe ususammu korraga.
Tänu Issand, et Sinu tee on armu maantee,
kus on ruumi teha vigu ning komistada.
Võime alati tõusta.
Tõstad meid tagasi ja kannad meid.
Tänan, et kannad siis, kui on kõige raskem.
Sina juhatad meid eesmärgini.
Tänu Jeesus.
Tänu Issand, et võime tõesti käia rõõmuga Sinu teid.
Võime olla täiesti vabad, rahulikud ja heas tujus.
Võime tunda end turvaliselt ja elada seda elu koos Sinuga.
Võime elada Su palge ees ning Sinu jõus.
Issand, oled öelnud, et käime usust usku, kirkusest kirkusesse.
Tänu Issand, et ütled korduvalt: "Ärge muretsege ühtigi."
Täna heidame jälle oma mured Sinu peale.
Tahame selle ära visata.
Sa oled öelnud ka seda:
"Visake ära, pange ära kõik see, mis teid rõhub."
Anname ja viskame ära need asjad, mis meid rõhuvad.
Tänu Issand, et võime liikuda Sinu lastena, täiesti vabadena,
tundes end turvaliselt ning olla rõõmsad.
Innustunult oodates igal päeval, et tuleb jälle uus päev koos Sinuga.
Mida Sa täna teed?
Tänu Sulle, Issand.
Issand aita meil leida ja võtta hetki koos Sinuga.
Palun, et Sa aitad meil teha ruumi oma päevakavas,
nädalaplaanis ja kalendris tühjade oaasihetkede jaoks Sinuga,
kus oleme salajases peidupaigas ja laeme akut koos Sinuga,
joome Sinu elavast veest ja sööme taevast eluleiba Su käest.
Issand, tänu, et tahad teha meid kõiki tugevaks.
Lased oma jõul meis üles kerkida.
Oled öelnud, et need kes ootavad Issandat,
need saavad uut jõudu ning jooksevad ega väsi.
Tunnen, et Issand tahab julgustada meid kõiki ja ütleb:
"Ära karda. Usu vaid ja järgi mind."
Issand ütleb: "Ära vaata tagasi, paremale ega vasakule.
Vaata minu peale, sest olen tee, tõde ja elu."
"Ära anna alla vaid usalda mind," ütleb Issand.
"Ma tõesti olen koos Sinuga maailma lõpuni välja."
Aamen.
Kui soovid teada rohkem meie töö kohta,
võid külastada meie kodulehekülge www.kristillinenkoulu.org
Sealt saad infot meie kooli ning meie lasteaia kohta.
Mõlemas on veel vabu kohti.
Kodulehe kaudu saab tellida ka neid raamatuid,
mis aitavad sul kasvada Jumala tundmises.
Esimene osa räägib, et Jumal on armastus.
Teine osa õpetab tundma Püha Vaimu ning kuulama Tema häält.
Kolmandas osas tutvustame sulle, kuidas Jumal Sind näeb.
Kui kalli lapsena Ta sind näeb.
Neljas osa innustab elama usuelu, mille Jumal on sulle kavandanud.
Ole õnnistatud Jeesuse nimel.
Soome vajab evangeeliumi ja sellepärast on TV7 töö väga tähtis.
Kui soovid seda tööd toetada, võid helistada numbrile 9001777
Kõne hind Eestis on 7 eurot.
Võid kasutada ka kontonumbreid, mida peatselt näed ekraanil.
Ole õnnistatud, Jeesuse nimel.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin